Diari Oficial de la Generalitat Valenciana


Sumari del DOGV 1937, del 05-01-1993 (1993/826799)

DECRET 217/1992, de 28 de desembre, del Govern Valencià, per qual aprova el Reglament Orgànic i Funcional de la Presidència.
----------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1992/12/28/217/dof/vci/html**

### Dades del document

Número de DOGV
:   1937

Data del DOGV
:   05-01-1993

Secció del DOGV
:   DISPOSICIONS GENERALS

Número del document
:   1993/826799


Data del document
:   28-12-1992

Organisme emissor
:   Presidència de la Generalitat

Tipus de document
:   Decret

Anàlisi jurídica

Decret 217/1992, de 28 de desembre, del Govern valencià, pel qual aprova el Reglament Orgànic i Funcional de la Presidència.  
El Decret 236/1991, de 9 de desembre, del Consell de la Generalitat Valenciana, que va aprovar el Reglament Orgànic i Funcional de la Presidència, va suposar el decantament formal d'una estructura organitzativa de naturalesa essencialment «staff», destinada quasi en exclusiva al suport tècnic del President de la Generalitat, que ho és també del Consell, en el compliment més eficaç i eficient possible de les funcions que té atribuïdes per l?Estatut d'Autonomia i per la Llei de Govern, i que se sintetitzen en la representació institucional i la direcció, la planificació, la coordinació i el control del govern de la Comunitat Valenciana.  
La reforma que recull aquest decret no implica canvi de sentit o innovació de l?esquema estructural bàsic. Obeeix simplement a la conveniència de suprimir òrgans, integrant o acumulant funcions, a fi de reduir al màxim les despeses en el capítol de personal. Amb això es posa en pràctica el criteri del Govern valencià de realitzar els treballs burocràtics i de servei no directes al ciutadà amb el mínim d'efectius per a, per compensació, poder subvenir adequadament a les necessitats de recursos humans en els serveis socials d'atenció directa als ciutadans.  
Alhora i amb la mateixa finalitat de racionalitzar les despeses des de la mateixa fase de la planificació o de proposta, es fa que depenguen orgànicament de la Secretaria General les tres direccions generals que resulten una vegada suprimides la de la Inspecció General de Serveis i la del Centre de Documentació i Anàlisi.  
Per això, amb la deliberació prèvia del Govern valencià, en la reunió del dia 28 de desembre de 1992, a proposta del President, i en virtut de les atribucions conferides pels articles 69 i 70 de la Llei 5/83, de 30 de desembre, de Govern Valencià,  
DECRETE  
TITOL I   
Organs de la Presidència.  
CAPITOL I   
La Presidència de la Generalitat  
Article primer.  
El President de la Generalitat, com a President del Govern valencià, dirigeix i coordina les accions d'aquest, sense perjudici de les atribucions i responsabilitats de cada conseller.  
Article segon  
Al President de la Generalitat, com a President del Govern valencià, corresponen les funcions i atribucions establides en l'article 16 de la Llei 5/1983, de 30 de desembre, de Govern Valencià.  
Article tercer  
El President de la Generalitat, en relació amb l'àrea executiva de Presidència, assumeix les funcions establides en l'article 35 de la Llei 5/83, de 30 de desembre, de Govern Valencià, que podrà delegar en els sots-secretaris, de conformitat amb l'article 68 de la llei esmentada.  
CAPITOL II   
Organització de la Presidència  
Article quart  
Los òrgans de la Presidència, sota la superior direcció del President, s'estructuren en òrgans centrals, des dels quals, al seu tom, es durà a terme la coordinació de tota l'administració territorial autonòmica.  
Són òrgans centrals els següents:  
El Gabinet del President, amb rang de sots- secretaria.  
La Secretaria General, amb rang de sots- secretaria, en la qual s'integren la Direcció General de Relacions Institucionals, la Direcció General de Mitjans de Comunicació Social i Relacions Informatives, la Direcció General de Planificació i Estudis, i la Inspecció General de Serveis i Avaluació de Programes.  
Els titulars dels òrgans de nivell directiu, se'ls nomenarà per decret del Consell a proposta del President.  
Les substitucions de sots-secretaris per vacant, absència o malaltia, les resoldrà el President. Les substitucions entre la resta de nivells directius, les resoldran els sots-secretaris en els seus àmbits d'actuació.  
Tot això sense perjudici de les delegacions previstes en l'article 68 de la Llei 5/1983, de 30 de desembre, de Govern Valencià.  
Com a òrgan col·legiat per a assistir al President es constitueix el Consell de Direcció, format pels sots-secretaris i, si s'escau, pels directors generals.  
TITOL II   
Estructura i funcions dels òrgans centrals de la Presidència  
CAPITOL I   
El Gabinet del President  
Article cinqué  
El Gabinet del President es configura com el conjunt d'unitats per a l'assistència directa i personal al President, i per al compliment de la seua comesa dependran funcionalment d'aquest tots els òrgans jeràrquicament inferiors competents.  
Article sisé  
Al front del Gabinet del President hi haurà un director, amb rang de sots-secretari.  
Dependent directament d'aquest, l?Area de Coordinació és la unitat encarregada de realitzar totes les tasques de suport administratiu que requeresca l'activitat del President de la Generalitat, i farà especialment els treballs de correspondència, protocol i relacions públiques.  
Adscrita a aquesta àrea hi ha la Unitat de Relacions Públiques i Protocol, amb categoria de servei, a la qual correspon la proposta i execució de les activitats de relacions públiques de la Presidència de la Generalitat Valenciana, la proposta i preparació del protocol a utilitzar en els actes amb caràcter representatiu i totes les altres que, dins l?àmbit de les relacions públiques i el protocol, se li encomanen.  
CAPITOL II   
La Secretaria General  
Article seté  
La Secretaria General, amb rang de sots- secretaria, té les funcions que l'article 75 de la llei de Govern atribueix a aquests òrgans i, a més, la d'inspecció i avaluació general dels serveis i programes de l'administració autonòmica i la coordinació dels serveis territorials de l'administració autonòmica.  
Article vuité  
La Secretaria General s'estructura en els òrgans directius següents:  
1. La Direcció General de Relacions Institucionals.  
2. La Direcció General de Mitjans de Comunicació Social i Relacions Informatives.  
3. La Direcció General de Planificació i Estudis.  
Article nové  
S'integren també en la Secretaria General els òrgans següents:  
1. La Inspecció General de Serveis i Avaluació de Programes, la direcció del qual assumeix directament el Secretari General.  
2. La Secretaria General Administrativa.  
3. El Gabinet Jurídic.  
Secció Primera La Direcció General de Relacions Institucionals  
Article deu  
La Direcció General de Relacions Institucionals té atribuïdes les competències en matèria de relacions del Govern valencià i la seua administració amb la resta d'institucions de l?àmbit territorial de la Comunitat Valenciana, de l?Estat o dels organismes internacionals, especialment amb la CEE.  
Així mateix, li competeix l?edició o la coordinació de les publicacions del Govern valencià, i en especial del Diari Oficial de la Generalitat Valenciana.  
Article onze  
En la Direcció General de Relacions Institucionals, l?Area de Coordinació Institucional té al seu càrrec la coordinació de l'activitat dels tres serveis en què s'estructura la dita direcció general, que són els següents:  
- El Servei d'Accions Institucionals.  
- El Servei de Relacions amb les Institucions de la CEE.  
- El Servei de Publicacions.  
Article dotze  
El Servei d'Accions Institucionals té per objecte fomentar o realitzar tota classe d'activitats tendents a aconseguir el millor coneixement major prestigi de la Generalitat Valenciana com a institució pròpia de tots els valencians.  
Article tretze  
El Servei de Relacions amb les Institucions de la CEE i la resta d'organismes nacionals i supranacionals té per objecte tramitar els expedients relatius a les relacions del Govern valencià amb aquestes institucions i organismes.  
Article catorze  
El Servei de Publicacions s'encarrega de la preparació i edició o coordinació de les publicacions de la Generalitat Valenciana, i en especial de la preparació i edició del Diari Oficial de la Generalitat Valenciana, i també de la promoció i difusió d'aquelles.  
Secció segona   
La Direcció General de Mitjans de Comunicació Social i Relacions Informatives  
Article quinze  
La Direcció General de Mitjans de Comunicació Social i Relacions Informatives té atribuïda la preparació del desplegament legislatiu dels mitjans de comunicació social en el marc de les normes bàsiques de l?Estat, la tutela administrativa derivada de l'aplicació de la Llei de Radiotelevisió Valenciana i la resta de lleis concurrents, la coordinació de la publicitat institucional de la Generalitat Valenciana i la investigació i desenvolupament de la comunicació social.  
Li competeixen, així mateix, l?emissió de la informació institucional i de Govern.  
Article setze  
La Direcció General de Mitjans de Comunicació Social està integrada per les unitats següents:  
- L'Area de Mitjans de Comunicació Social i Serveis de Telecomunicació, que coordinarà el Servei de Mitjans de Comunicació Social i el Servei d'Estudis, Projectes i Planificació de Telecomunicacions.  
- El Servei de Relacions Informatives.  
Article disset  
Al Servei de Mitjans de Comunicació Social correspon:  
1. L'estudi, elaboració i propostes de desplegament legislatiu en matèria de ràdio i televisió i l'adaptació de la legislació autonòmica a les normes bàsiques de l?Estat i de la CEE.  
2. La gestió del règim jurídic dels mitjans de comunicació social.  
3. La tutela administrativa de la Radiotelevisió Valenciana (RTVV).  
4. Les propostes de concessió de subvencions a RTVV i dels requisits d'aquestes.  
5. La coordinació de la publicitat institucional.  
Article divuit  
Al Servei d'Estudis, Projectes i Planificació de Telecomunicacions correspon:  
1. La verificació de les condicions d'emissió i/o recepció dels serveis de radiodifusió sonora i televisió.  
2. La inspecció i control de les instal·lacions receptores i/o de distribució dels senyals de radiodifusió sonora i televisió, en particular, les instal·lacions d'antenes col·lectives i de circuit tancat de televisió.  
3. La planificació, construcció i equipament, directament o mitjançant conveni amb altres entitats, d'instal·lacions repetidores de televisió per a aconseguir la cobertura integral de la Comunitat Valenciana.  
4. La planificació multidepartamental de desenvolupament i la implantació dels serveis i sistemes de telecomunicació.  
5. L'elaboració de propostes sobre reglamentació de l?ús de les telecomunicacions i normativa interna.  
6. La coordinació amb altres administracions públiques en temes de mitjans de comunicació i serveis de telecomunicació.  
7. La proposta de convenis o projectes de col·laboració amb altres entitats per a la introducció, desenvolupament i promoció de nous serveis i tecnologies de telecomunicacions.  
8. La redacció, la coordinació, l'assessorament o la direcció dels projectes d'infrastructures destinades, totalment o parcialment, a serveis de telecomunicacions mampresos per la Generalitat Valenciana.  
Article dinou  
El Servei de Relacions Informatives té per objecte les relacions informatives amb els mitjans de comunicació, la preparació i coordinació de la difusió d'informació procedent de la Generalitat, i la documentació i anàlisi de les informacions sobre la institució.  
Secció tercera La Direcció General de Planificació i Estudis  
Article vint  
La Direcció General de Planificació i Estudis té com a funcions les relatives a l?elaboració de directrius i estratègies que servesquen de base a l'acció del President de dirigir i coordinar l'activitat de l'administració i del Govern, la planificació general i la coordinació dels plans d'actuació de cada conselleria, la redacció d'informes tècnics per a sustentar aquelles actuacions i, en general, preparar i servir de base a tota l'activitat, oral o escrita, del President del Consell.  
Article vint-i-un  
La Direcció General de Planificació i Estudis realitzarà el seu treball dividida en unitats especialitzades, relatives respectivament a les àrees de 1) Economia, 2) Política Econòmica, 3) Social i Laboral, 4) Educació i Cultura, 5) Política Sanitària, 6) Documentació i Anàlisi i 7) Prospectiva i Estratègia.  
Secció quarta   
La Inspecció General de Serveis i Avaluació de Programes  
Article vint-i-dos  
La Inspecció General de Serveis i Avaluació de Programes és l?òrgan que té com a objectiu el seguiment i control de totes les activitats, programes i serveis de l'administració autonòmica valenciana i dels organismes i entitats que depenen d'ella, sense perjudici de les facultats d'inspecció que la Llei de Govern Valencià atorga als responsables dels departaments o conselleria.  
Se li atribueix, a més, la funció de manteniment de les relacions de la presidència amb els ciutadans, mitjançant la canalització de les iniciatives que sorgesquen per a la millora del funcionament administratiu i de les reclamacions dels administrats.  
Article vint-i-tres  
Són funcions pròpies de la Inspecció General de Serveis i Avaluació de Programes les següents:  
a) Supervisar l?organització i el funcionament administratiu de tots els serveis, centres i dependències dels departaments o conselleries del Govern valencià.  
b) Investigar la possible existència d'infraccions en el desenvolupament del procediment administratiu, i de qualsevol irregularitat que es produesca en el funcionament general dels serveis.  
c) Proposar a l'òrgan competent la incoació d'expedients disciplinaris quan, de les investigacions i informacions prèvies realitzades, es presumís una infracció greu per part d'algun funcionari de l'administració valenciana.  
d) Elaborar informes en els quals es diagnostiquen i analitzen les causes que motiven els recursos, queixes i reclamacions dels administrats.  
e) Comprovar el compliment dels plans d'actuació de l'administració i el grau de coordinació dels que afecten a diversos òrgans, amb la consegüent verificació de si els resultats obtinguts s'ajusten als objectius proposats.  
f) Avaluar l?eficàcia i eficiència en l?execució dels programes previstos.  
g) Proposar a l?òrgan competent les modificacions que considere oportunes en l?estructura i funcionament dels serveis, com a conseqüència del control efectuat.  
h) Informar als ciutadans sobre les diverses actuacions administratives, canalitzar les iniciatives que es produesquen per a la millora del funcionament de l'administració valenciana i encarrilar als òrgans competents les reclamacions que formulen els administrats, ajustant-se a les competències que sobre organització i procediments té la Conselleria d'Administració Pública.  
i) Totes les altres que, expressament, li encomane el President.  
Article vint-i-quatre  
Per a l?exercici de les funcions relacionades amb l'article anterior, la Inspecció General de Serveis i Avaluació de Programes tindrà les facultats següents:  
a) Convocar a reunions de treball i informatives a càrrecs de nivell directiu i a funcionaris de nivell administratiu de tots els departaments, per mitjà dels consellers respectius.  
b) Visitar tots els departaments, serveis, centres i entitats i, en cada cas, al conseller responsable d'aquests.  
c) Recaptar tots els informes, documents i antecedents que estime necessaris per a l'exercici de la seua activitat.  
Article vint-i-cinc  
La Inspecció General de Serveis i Avaluació de Programes estarà constituïda per:  
1. El Secretari General de la Presidència, que exerceix la direcció superior de l?òrgan.  
2. Un coordinador de la Inspecció, les funcions del qual seran les següents:  
a) Elaborar i proposar el pla anual d'activitats i les normes d'actuació dels inspectors de serveis.  
b) Dirigir i coordinar la labor dels inspectors de serveis i visar-ne els informes i propostes.  
c) Coordinar la labor dels experts.  
d) Coordinar les faenes de l?Oficina d'Informació, Iniciatives i Reclamacions.  
e) Elaborar la memòria anual d'activitats.  
f) Les actuacions directes d'inspecció que estime convenients o que li encomane el Secretari General.  
3. Els inspectors de serveis, que duran a terme actuacions directes d'inspecció d'acord amb les normes legals vigents i els procediments i instruccions dictats pel Secretari General.  
4. Experts en els diversos sectors de l'administració pública, que tindran el nivell administratiu de cap de servei i les funcions de recaptar, recopilar i sistematitzar tota la informació necessària per a l?exercici de la funció inspectora i el suport tècnic a l'acció inspectora quan la complexitat o especialització de la matèria així ho requeresca.  
5. Les oficines d'Informació, Iniciatives i Reclamacions, que tenen per objecte informar als ciutadans sobre les diverses actuacions de l'administració i encarrilar als òrgans competents les reclamacions que formulen els administrats i les iniciatives que es generen per a la millora del funcionament de l'administració valenciana, sense perjudici de les competències que en matèria d'organització i procediments té la Conselleria d'Administració Pública. El director tindrà el nivell administratiu de cap de servei.  
Article vint-i-sis  
A proposta del Secretari General, el President podrà nomenar inspectors extraordinaris per a aquells assumptes la naturalesa i circumstàncies dels quals ho requeresquen.  
Article vint-i-set  
Les visites d'inspecció es duran a terme d'acord amb el pla anual aprovat pel Secretari General de Presidència a proposta del coordinador i, en tot cas, per impulsió d'ofici en els supòsits d'iniciativa pròpia, ordre superior, moció raonada dels subordinats o denúncia.  
Secció Cinquena   
Altres Organs de la Secretaria General  
Article vint-i-vuit  
La Secretaria General Administrativa té atribuïdes les funcions pròpies dels serveis generals de la Presidència i, especialment, la preparació i gestió, pressupostària, registre, arxiu, control intern de personal, manteniment d'instal·lacions, parc mòbil, règim interior i coordinació dels serveis administratius.  
Donarà suport tècnic, així mateix, al Secretari General en la direcció de la Inspecció General de Serveis i Avaluació de Programes.  
Article vint-i-nou  
Dependent de la Secretaria, General Administrativa hi haurà:  
1. El Servei de Gestió Administrativa, al qual correspon la tramitació administrativa general de la Presidència i l?exercici de les atribucions en matèria de personal, el règim intern i el manteniment de les instal·lacions i vehicles i, en especial, els serveis centrals de registre i arxiu.  
. 2. El Servei de Règim Econòmic, que té al seu càrrec tota la tramitació i gestió econòmica de la Presidència i, en especial, la preparació i gestió pressupostària, la tramitació de documents de pagament i el moviment de fons.  
3. El Servei d'Arquitectura, al qual correspondrà la direcció de les operacions de manteniment i conservació dels edificis adscrits a la Presidència, la redacció d'informes i dictàmens sobre assumptes de la seua especialitat, la preparació de la infrastructura dels actes de caràcter representatiu que organitze la Presidència i tots els altres assumptes que se li encomanen relacionats amb les seues funcions.  
Article trenta  
1. Corresponen al Gabinet Jurídic les funcions següents:  
a) La representació i defensa en judici de la Generalitat Valenciana, sense perjudici que s'atribuesca a altres òrgans, en virtut de normes legals o reglamentàries.  
b) L'assessoria jurídica del Govern valencià i dels òrgans de l'administració pública de la Generalitat Valenciana, en tots els assumptes sobre els quals se li encomane un informe, tant potestativament com preceptivament.  
c) La redacció final dels projectes de decrets i avantprojectes de lleis que haja d'aprovar el Govern valencià, basant-se en els redactats pels òrgans corresponents de les diverses conselleries o a partir dels criteris o objectius assenyalats per aquestes.  
d) L'estudi i seguiment de l'ordenament jurídic estatal per a aconseguir una major coordinació de l?ordenament jurídic propi amb aquell.  
2. El Gabinet Jurídic, per a realitzar aquestes funcions, s'estructura en dos àrees que depenen directament del Cap del Gabinet:  
- Area d'Assumptes Contenciosos, a la qual corresponen les funcions especificades en l'apartat 1.a) anterior.  
- Area d'Assessoria Jurídica, a la qual corresponen les funcions especificades en els apartats 1.b), c) i d) anteriors, i els assumptes generals d'organització del gabinet mateix.  
3. En la resta es regirà pel que es preveu en el Decret del Consell 73/84, de 30 de juliol.  
Article trenta-un  
Els serveis jurídics de les diverses conselleries, sense perjudici de l'adscripció orgànica a cada una d'elles, actuaran en l?exercici de les seus funcions sota la dependència i coordinació del Gabinet Jurídic de la Presidència i sotmesos a les instruccions que emanen d'aquest, el cap del qual podrà convocar els caps o encarregats d'aquests serveis jurídics a reunions, periòdiques o no, i sol·licitar totes les dades i antecedents que considere necessaris en relació amb els expedients en què intervinguen.  
DISPOSICIO ADDICIONAL  
La intervenció en interpelacions i preguntes efectuades a' l'empara dels articles 137 i 142 del Reglament de les Corts Valencianes, sobre matèries pròpies de la competència de l'àrea de la Presidència, serà assumida pel membre del Consell que tinga la representació d'aquest davant la Junta de Portaveus de les Corts Valencianes.  
Les compareixences informatives davant les Corts Valencianes, a l'empara del que es preveu en els articles 156 i 157 del seu reglament, en tot allò que efecte matèries pròpies de la competència executiva de l'àrea de la Presidència, podran ser encomanades al membre del Consell que exercesca la representació d'aquest en la Junta de Portaveus.  
DISPOSICIO DEROCATORIA  
Es deroga el Decret del Consell 236/1991, de 9 de desembre, i totes les disposicions d'igual o inferior rang que s'oposen a aquest decret.  
DISPOSICIO FINAL  
Aquest decret entrarà en vigor el mateix dia de la publicació en el Diari Oficial de la Generalitat Valenciana.  
València, 28 de desembre de 1992.  
El President de la Generalitat Valenciana,   
JOAN LERMA I BLASCO,


Còpia Permalink ELI